Предсједник Општине Никшић размотрио је Информацију о спорту у Никшићу за период септембар 2020. – септембар 2021. године и дао следеће

**O Ц J E Н E**

1. Планиране активности у Сектору за спорт највећим дијелом су реализоване и усклађене са Програмом рада за претходну годину, упркос неповољној епидемиолошкој ситуацији;
2. Сектор за спорт се првенствено бавио реализацијом програма у области Школског спорта, чиме је омогућено да се школска омладина бави спортом и ван редовне наставе;
3. Сектор за спорт je пратио и помагао квалитетни спорт, што показују појединачни клупски резултати у претходној години;
4. Локална самоуправа и Сектор за спорт помагали су развој спортске рекреације нарочито у спортским активностима током септембарских дана, међуопштинским такмичењима, као и у сусретима на нивоу Црне Горе;
5. Oрганизовање и одржавање регионалних спортских такмичења није било могуће због пандемије коронавируса;
6. На простору општине Никшић налазе се спортски објекти који грађанима, организацијама и клубовима помажу у спровођењу свих облика спортске активности.

На основу датих оцјена, предсједник Општине Никшић, донио је следеће

**З A K Љ У Ч K E**

1. Усваја се Информација о спорту у Никшићу за период септембар 2020. – септембар 2021. године;
2. Подржавају се активности на спровођењу свих видова спортских активности на простору наше општине које доприносе здравијем и квалитетнијем начину живота;
3. У наредном периоду треба задржати постигнути квалитет рада;
4. Локална самоуправа ће наставити да промовише спорт и да подстиче своје суграђане на бављење спортским активностима;
5. Кроз стварање услова за бављење спортом, локална самоуправа ће подстицати своје спортисте и спортске организације да постижу врхунске резултате на националном и међународном нивоу;
6. Неопходно је обезбиједити финансијске, материјалне, просторне и друге услове како би се програмски садржаји и убудуће квалитетно и професионално реализовали.

 ПРЕДСЈЕДНИК

 Mарко Ковачевић, с.р.